Mestská časť Bratislava – Nové Mesto

Materiál na zasadnutie
Miestneho zastupiteľstva
Dňa: 15.10.2013

N á v r h
Na prenájom pozemku na ZŠ Kalinčiakova pre RED HILL s.r.o. za účelom vybudovania a prevádzkovania fan - zóny (stan) na televízne prenosy z KHL a ZOH, prevádzkovanie bufetu a reprodukovanej hudby.

Predkladá:							Materiál obsahuje:
Ing. Ľudovít Kollárik						1. Návrh uznesenia
prednosta MÚ						2. Dôvodovú správu									3. Zmluvu o nájme

Spracovateľ:						Stanovisko právnej skupiny Dušan Noga							- materiál vyžaduje
riaditeľ ZŠ Kalinčiakova					  právne posúdenie

Na rokovanie prizvať:

					Október 2013

Návrh uznesenia

Miestne zastupiteľstvo

s ch v a ľ u je

prenájom nehnuteľnosti v k. ú. Nové Mesto, obec Bratislava III – Nové Mesto, okres Bratislava III, evidovanej v katastri nehnuteľností Správou katastra pre hlavné mesto SR Bratislava LV č. 3749, a to:
-	Pozemku registra „C“ KN parc č. 15140/32 – zastavané plochy a nádvoria o výmere 36 m2 pozemok tenisový kurt
-	Pozemku registra „C“ KN parc. Č. 15140/2 – zastavané plochy a nádvoria o výmere 965 m2,
na ktorých sa nachádza tenisový antukový kurt a postranné trávnaté plochy s bežeckým oválom pre RED HILL s.r.o. Na revíne 21, 831 01 Bratislava III., IČO 44806787, ako prípad hodný osobitného zreteľa podľa § 9a ods. 9 písm. c zákona 138/1991 Zb. o majetku obcí v znení neskorších predpisov na dobu určitú osem mesiacov počnúc 20.októbrom 2013, za nájomné za vonkajší priestor vo výške:

5 675,67 €/za dobu nájmu 

-	s pripomienkami
-	bez pripomienok

Dôvodová správa
Základná škola Kalinčiakova 12, Bratislava – Nové Mesto má v správe antukové tenisové kurty a futbalové ihrisko s bežeckým oválom a trávnatým okolím. Bežecký ovál je v nevyhovujúcom stave a vedľajšie trávnaté plochy v termíne nájmu škola nebude potrebovať pre výchovno – vyučovací proces ani na zabezpečenie mimoškolských aktivít žiakov.
Vzhľadom na minimálne využívanie týchto plôch a pripravované investície do celkovej rekonštrukcie vonkajších ihrísk v rámci budovania Národného futbalového štadiónu, ktoré sa majú podľa dohovoru začať realizovať až po ukončení školského roku (30. jún 2014),škola bude môcť využiť prostriedky z nájmu na rekonštrukciu časti ostatných športovísk (tenisový kurt, multifunkčné ihrisko), ktoré do celkovej plánovanej rekonštrukcie nebudú spadať.  
Pre vedenie školy je zmluva výhodná z dôvodu, že okrem uvedených športových tried so zameraním na ľadový hokej a futbal v súčasnosti má škola v týchto triedach doplnených žiakov so školským športovým variantom zameraným na všeobecnú pohybovú prípravu, kde sa okrem iného vyučuje soft tenis, volejbal, bedminton, basketbal k čomu využívame hore uvedené športoviská a chceme ich postupne skvalitniť bezúdržbovým povrchom (plastový kazetový povrch), čo ušetrí škole časť prevádzkových prostriedkov. 

Noga Dušan